OpenLLM-France/wikimedia huggingface dataset:
# Ferenc Mádl

Ferenc Mádl (nascut el 29 de gener de 1931 al poble de Bánd comtat de Veszprém - mort el 29 de maig de 2011), va ser el President d'Hongria, entre 4 d'agost de 2000 i el 5 d'agost de 2005.

## Biografia

Casat amb Dalma Némethy, tenen un fill i tres nets. Va estudiar lleis i ciències polítiques a la Universitat de Budapest, egressant el 1955. Va estudiar dret comparat en la Universitat d'Estrasburg, entre 1961 i 1963, rebent el títol de doctor el 1964.
El 3 de maig del 2000 va ser nominat pels partits Fidesz i FKGP per al lloc de President de la República, càrrec que va acceptar. L'Assemblea Nacional d'Hongria ho va triar el 6 de juny del 2000, iniciant el seu període el 4 d'agost d'aquest any. Va acabar el seu període l'any 2005, una vegada acabat el període constitucional de 5 anys, no volent continuar en el càrrec.

## Referències

* ↑ Fallece ex presidente húngaro Ferenc Mádl
# Athame

L'athame és el nom del ganivet màgic usat en els cultes de la wicca, bruixeria i altres rituals neopagans. Pel seu caràcter ritual de vegades s'assembla més a una espasa curta. Té un mànec de color negre, sovint amb símbols propiciatoris gravats en ell que poden basar-se en runes germàniques, signes astrològics, un pentacle o fins i tot símbols creats expressament per a aquell athame pel propietari. El material del mànec pot ser fusta o banya, però mai un element artificial com el plàstic.

## El terme

L'origen del terme athame i les seves variants és controvertit. Una etimologia el fa derivar del verb llatí "arto" (estrènyer), del qual va sorgir "artavo" i per corrupció, la forma arthame, que va acabant perdent la "r". El nom "artavus" en llatí medieval s'aplica a un petit ganivet utilitzat per esmolar les eines d'escriure, un ús coherent amb l'athame modern. El canvi cap a la "e" final pot ser explicar per evolució fonètica a través del francès.
Una segona etimologia fa derivar el nom d'un sintagma àrab no comprovat, al-dhammé, que significaria "lletra de sang", un sentit coherent amb les inscripcions per a les quals va començar-se a usar l'athame en la wicca. Aquest sintagma hauria aparegut en l'àrab de la zona del Marroc i d'allà s'hauria estès pels cercles màgics islàmics.

## Usos

Un athame té diversos usos. En primer lloc s'empra per tallar tot allò que sigui necessari per a un conjur, com per exemple herbes o cabells. També s'ha d'usar per dibuixar el cercle màgic quan aquest és requerit per l'encanteri. Abans, però, s'ha de consagrar perquè es diferenciï d'un ganivet ordinari. Si s'ha usat per tallar, s'ha de tornar a purificar si es vol usar per traçar el pentacle, el cercle màgic o qualsevol altre símbol, és a dir, s'han de diferenciar els moments on l'athame vessa sang (talla), encara que sigui de manera simbòlica, del moment en què escriu o traça.
En segon terme un athame és una eina per canalitzar l'energia màgica i psíquica. Per la seva forma fàl·lica i la violència associada a la guerra simbolitza el principi masculí, mentre que el calze s'associa al principi femení. Introduir el ganivet dins el calze és una metàfora de l'acte sexual que porta a la creació de vida i per això aquest gest es fa servir en nombrosos encanteris neopagans, especialment aquells relacionats amb altres persones. En alguns cultes, el ganivet no pot contenir elements de ferro si s'empra per fecundar el calze, ja que el ferro mata i no engendra vida.
L'athame s'associa al foc, mentre que el calze es lliga a l'aigua que pot contenir. Foc i aigua són elements contraris en la majoria de tradicions ocultistes i novament la conjunció dels contraris recorda al principi de dualisme que regeix aquests actes espirituals.

## Referències

* ↑ Farrar, Janet and Farrar, Stewart. The Witches' Way (1984), Custer, Washington, USA: Phoenix Publishing Inc. ISBN 0-919345-92-1
* ↑ Latham, R.E. Dictionary of Medieval Latin from British Sources, London, 1975;
# Enric Borràs i Abelló

Enric Borràs i Abelló (Barcelona, 1980) és un periodista català, actualment subdirector del diari Ara, després de ser director del setmanari i diari digital Ara Balears. Fill de l'editor Enric Borràs Calvó i net de l'editor Enric Borràs Cubells, ambdós editors de la revista i editorial El Llamp. És germà de Jordi Borràs i nebot de Xavier Borràs.
Abans de ser director de l'Ara Balears havia estat el responsable de xarxes socials de l'Ara i periodista de successos d'aquest mateix diari. A part d'aquests tres mitjans, també ha treballat a VilaWeb. El setembre de 2006 va començar a escriure el blog L'ameba digital. Amb l'esfondrament del Carmel, va usar la plataforma de blogs de Més Vilaweb per a informar des del barri barceloní on les obres del metro van provocar un esfondrament, el gener de 2005. És president del Grup de Periodistes Ramon Barnils des de 2021 i col·labora amb l'observatori crític dels mitjans Mèdia.cat.

## Referències

* ↑ Gutiérrez, Àlex. «Enric Borràs i Carla Turró, nous subdirectors de l'ARA per reforçar l'aposta d'innovació», 24-09-2022. [Consulta: 26 juny 2024].
* ↑ «Enric Borràs, nou director de l’ARA Balears», 01-02-2019. [Consulta: 7 desembre 2020].
* ↑ Miró, Quim. «Enric Borràs: “Ha costat molt implementar a les Illes un mitjà com l’Ara Balears”», 16-07-2020. [Consulta: 7 desembre 2020].
* ↑ ARA. «Enric Borràs, nou president del Grup de Periodistes Ramon Barnils», 19-06-2021. [Consulta: 16 octubre 2021].
* ↑ gbarnils. «El periodista Enric Borràs, nou president del Grup Barnils», 25-06-2021. [Consulta: 26 juny 2024].
* ↑ «Enric Borràs». Saül Gordillo, 04-02-2015.
* ↑ Gordillo, Saül. Sobirania.cat. Primera edició. Arenys de Mar: Crea't Edicions, Juny de 2014, p. 31, 53 i 174. ISBN 978-84-942772-0-7 [Consulta: 11 abril 2015]. Arxivat 2015-03-27 a Wayback Machine.

## Enllaços externs

* Web personal: enricborras.com
* Blog: L'ameba digital
* Blog: Linotip.cat Arxivat 2015-04-11 a Wayback Machine.
# Calau becgroc septentrional

El calau becgroc septentrional o calau becgroc (Tockus flavirostris) és una espècie d'ocell de la família dels buceròtids (Bucerotidae) que habita estepes i sabanes àrides de l'Àfrica oriental, al sud-est del Sudan, Etiòpia, Eritrea, Djibouti, Somàlia, nord d'Uganda, Kenya i nord-est de Tanzània.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo (Zoo de Barcelona); Institut Català d'Ornitologia; TERMCAT, Centre de Terminologia
* ↑ Calau becgroc a CERCATERM Rev. 05/05/2012
# Gaèlic irlandès de Terranova

    Per al gaèlic escocès parlat al Canadà, vegeu Gaèlic escocès del Canadà
El gaèlic irlandès de Terranova (en gaèlic irlandès, Gaeilge Thamalh an Éisc) és un dialecte moribund del gaèlic irlandès, específic de l'illa de Terranova, al Canadà. És molt semblant a l'irlandès del Munster, parlat al sud-est d'Irlanda, a causa de les migracions massives de població irlandesa dels comtats de Waterford, Wexford, Kilkenny, Tipperary i Cork.

## Assentament irlandès a Terranova

Entre el 1610 i el 1628 es van establir set colònies angleses a l'Illa de Terranova per cèdula reial, on les companyies mercantils amb seu a Londres utilitzaven camperols de parla irlandesa per a l'assentament. Primerament, els colons eren gal·lesos, però també n'hi havia d'irlandesos que només parlaven el gaèlic irlandès i que van fer servir la llengua d'una forma quotidiana fins a la meitat del segle xx.
Les actes judicials mostren que es van produir judicis en què els acusats demanaven sovint intèrprets del gaèlic irlandès, fet que indica que la llengua predominant a moltes àrees de la península d'Avalon era l'irlandès, en comptes de l'anglès. Alguns documents eclesiàstics ho reforcen; per exemple, a mitjans dels anys 1760, un missioner metodista anomenat reverend Laurence Coughlan va convertir pràcticament tot el territori septentrional al metodisme. Aquest èxit es va basar en el fet que el mossèn tenia fluïdesa tant en anglès com en irlandès. Així mateix, diversos bisbes catòlics es van adonar de la importància de l'ús del gaèlic irlandès, i van demanar l'arribada de parlants nadius de la llengua.

## Situació sociolingüística actual

L'informe d'un cens del 2001 indicava que només deu homes a Terranova tenien el "gaèlic" com a llengua materna, però no s'hi especificava si també s'hi incloïa el gaèlic escocès del Canadà. Els acadèmics de la Memorial University of Newfoundland van concloure que l'irlandès es va extingir en aquest territori durant el segle xx.

## Referències

* ↑ McGinn, Brian. "Newfoundland: The Most Irish Place Outside of Ireland", The Irish Diaspora Studies scholarly network.
* ↑ «Mother Tongue by Sex. Newfoundland and Labrador, St. John's CMA. 2001 Census». Arxivat de l'original el 2012-03-02. [Consulta: 22 agost 2012].
* ↑ "Language: Newfoundland and Labrador Heritage", Newfoundland and Labrador Heritage Web site.
# Volta a Llombardia 2018

La Volta a Llombardia 2018, 112a edició de la Volta a Llombardia, es disputà el dissabte 6 d'octubre de 2018, amb un recorregut de 241 km entre Bèrgam i Como. Aquesta va ser la 35a prova de l'UCI World Tour 2018.
El vencedor final fou el francès Thibaut Pinot (Groupama-FDJ), que s'imposà en solitari i 32" d'avantatge sobre l'italià Vincenzo Nibali (Bahrain-Merida), vencedor el 2017. Completà el podi el belga Dylan Teuns (BMC Racing).

## Equips participants

El 18 equips UCI World Tour són presents en aquesta cursa, així com sis equips continentals professionals convidats:

## Classificació final

Font: ProCyclingStats :

## Referències

* ↑ Piedrabuena, Celes «Monumental victoria de Pinot en Lombardía, Valverde sin opciones». ccma.cat, 06-10-2018 [Consulta: 17 octubre 2018].

## Enllaços externs

* Volta a Llombardia (italià) (anglès), La Gazzetta
* Volta a Llombardia 2018 a ProCyclingStats
# Clèsonim

Clèsonim o també Clísonim, (en grec antic Κλησώνυμος o Κλυσώνυμος), va ser, segons la mitologia grega, un fill d'Amfidamant d'Opunt, una ciutat de la Lòcrida.
Pàtrocle, mentre jugava amb ell quan tots dos eren nens, el va matar accidentalment. A conseqüència d'aquest homicidi involuntari Pàtrocle va haver de marxar d'Opunt, i el seu pare, Meneci, el va confiar a Peleu, que era a Ftia a la cort d'Eurició. Peleu l'educà juntament amb el seu fill Aquil·les, i d'aquí ve l'amistat que sempre va unir els dos herois.

## Referències

* ↑ «A Dictionary of Greek and Roman biography and mythology, Amphi'damas». [Consulta: 21 juny 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 110. ISBN 9788496061972.
# Josep II de Constantinoble

Josep II de Constantinoble (en grec medieval Ιωσήφ Β') va ser bisbe d'Efes i patriarca de Constantinoble entre els anys 1416 i 1439.
Era bisbe d'Efes abans de ser elegit patriarca. L'emperador Joan VIII Paleòleg (1425-1448) tenia molt d'interès en la unió de les dues esglésies per raons polítiques i el patriarca hi va donar suport, però volia fer el Concili a Constantinoble encara que finalment va acceptar que el concili es fes a Basilea el 1434 (Acta Concil. Basil. Sessio xix.). Els delegats de l'església grega van ser convidats pel papa per prendre el seu partit en el conflicte plantejat al concili i van decidir participar en el concili rival que es feia a Ferrara (1437) i que després va ser continuat a Florència. A aquest concili, anomenat Concili de Basilea, Ferrara i Florència, hi va assistir Josep II i va intentar evitar reconèixer la supremacia del Papa però va mostrar un clar suport a la unió. Al final del concili va caure malalt i es va veure forçat a subscriure els dogmes de l'església llatina en els punts de conflicte, que havien estat llegits per Bessarió i havia omès en la lectura alguns punts conflictius. Josep II probablement estava ben predisposat a la unió i va destituir els clergues que s'hi oposaven.
Va morir a Florència al final del concili, abans que se signés cap acord per la unió, el 10 de juny de 1439 i el va succeir Metròfanes II.
Va escriure Epistola ad Concilium Busiliense i Bulla plumbea missa Concilio Basiliensi, i a més a més la seva sentencia (Γνώμη, Sententia) al concili i la Τελευταῖα γνώμη, Extrema Sententia, escrita la nit de la seva mort.

## Referències

* ↑ Shepard, 2008, p. 911.
* ↑ «concili de Florència». Gran Enciclopèdia Catalana. Grup Enciclopèdia Catalana. [Consulta: 18 desembre 2021].
* ↑ Norwich, 1995, p. 397.
* ↑ Magoulias, H. J. (trad.). Decline and fall of Byzantium to the Ottoman Turks. Detroit: Wayne State University Press, 1975, p. 299. ISBN 9780814315408.

## Bibliografia

* Norwich, J. J. Byzantium: The Decline and Fall (en anglès). Viking, 1995. ISBN 0-670-82377-5.
* Shepard, J. The Cambridge History of the Byzantine Empire (en anglès). Cambridge University Press, 2008. ISBN 978-0-521-83231-1.
# Lòl·lia Paulina

Lòl·lia Paulina (en llatí Lollia Paulina) va ser la neta de Marc Lol·li i hereva de la seva gran fortuna producte de l'espoli a les províncies.
Plini va descriure les joies que lluïa als cabells, al voltant del coll, als braços i als dits, i les valorava en 40 milions de sestercis. Estava casada amb Publi Memmi Règul, però l'emperador Calígula, atret per la seva bellesa, va obligar el seu marit a divorciar-se'n i s'hi va casar, però per poc temps perquè ràpidament se'n va divorciar.
Quan l'emperador Claudi va fer matar la seva infidel dona Valèria Messal·lina, Lòl·lia va ser una de les candidates a cobrir la vacant. Una vegada casat Claudi amb Agripina Menor, aquesta el va obligar a enviar-la al desterrament, i després hi va enviar a un tribú que la va matar. Neró va erigir un sepulcre en el seu honor.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 796.
# Thermessaïta

La thermessaïta és un mineral de la classe dels halurs. Rep el seu nom del terme grec Thermessa, nom que els grec donaven a l'illa italiana de Vulcano, on va ser descobert el mineral i que vol dir «l'illa calenta».

## Característiques

La thermessaïta és un halur de fórmula química K₂AlF₃(SO₄). Cristal·litza en el sistema ortoròmbic. És isostructural i l'anàleg amb potassi de la thermessaïta-(NH₄).
Segons la classificació de Nickel-Strunz, la thermessaïta pertany a «03.CG - Halurs complexos, aluminofluorurs amb CO₃, SO₄, PO₄» juntament amb els següents minerals: stenonita, chukhrovita-(Ce), chukhrovita-(Y), meniaylovita, chukhrovita-(Nd), creedita i bøggildita.

## Jaciments

A més del cràter La Fossa, a Vulcano (Sicília, Itàlia), també ha estat descrita a la mina Anna, a Alsdorf (Rin del Nord-Westfàlia, Alemanya).

## Referències

* 1 2 3 4 «Thermessaite» (en anglès). Mindat. [Consulta: 7 novembre 2015].
# City Golf

City Golf és un balneari de l'Uruguai ubicat al departament de Canelones. Es troba al nord de la Ruta Interbalneària, entre Atlántida i Estación Atlántida.

## Població

Segons les dades del cens de l'any 2004, City Golf tenia 854 habitants.
| Any | Població |
| 1985 | 216 |
| 1996 | 616 |
| 2004 | 854 |
Font: Institut Nacional d'Estadística de l'Uruguai

## Referències

* ↑ «Cens del 2004 del Departament de Canelones» (XLS) (en castellà). INE, 2004. Arxivat de l'original el 2011-07-21. [Consulta: 3 desembre 2011].
* ↑ «Estadístiques 1963–1996 / C» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-07-21. [Consulta: 3 desembre 2011].

## Enllaços externs

* Mapa de l'INE de City Golf (castellà)
# Fonts de l'Alameda

Les Fonts de l'Alameda és un conjunt neoclàssic de la Ràpita (Montsià) protegit com a Bé Cultural d'Interès Local.

## Descripció

Dos elements, front per front, d'idèntic tractament formal però en diferent estat de conservació. Ocupen un lloc notori a la Plaça de Carles III, al centre de les porxades, on comença la forma semicircular del traçat.
L'element de la part de ponent manté la seva forma inicial, encara que deteriorada. L'altra va ser restaurat a la postguerra.
Estan formats per un cos central dins l'arc de mig punt, amb restes de relleu en forma d'àmfora, amb la sortida d'aigua. Pilastres laterals amb encoixinat i frontó superior.
Obra de rajola massissa arrebossada la de ponent, l'altra fou restaurada amb aplacat de marbre.
1992: l'element de ponent s'ha restaurat.

## Història

Foren construïdes, juntament amb els porxos de la plaça de Carles III, com a infraestructura d'aquesta, en un estricte estil neoclàssic.
Carles III ordenà el començament de les obres de la reial ciutat el 1780, que es van interrompre uns anys després, dins un ambiciós pla econòmic, portuari i urbanístic de nou poblament.

## Referències

* 1 2 3 4 5 6 7 «Fonts de l'Alameda». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].

## Enllaços externs

* «Fonts de l'Alameda». Mapa de recursos culturals. Diputació de Tarragona.
# Departament de Masaya

El Departament de Masaya és un departament de Nicaragua. La seva capçalera departamental és la ciutat de Masaya.

## Municipis

* Catarina (Nicaragua)
* La Concepción (Nicaragua)
* Masatepe
* Masaya
* Nandasmo
* Nindirí
* Niquinohomo
* San Juan de Oriente
* Tisma
# Bunkova

Bunkova (en rus: Бунькова) és un poble de l'óblast de Sverdlovsk, a Rússia, segons el cens del 2010 tenia 100 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Dougaj

Dougaj (àrab: دوگاج, Dūgāj; amazic estàndard marroquí: ⴷⵓⴳⴰⵊ) és un localitat de Saguia el Hamra situada al Sàhara Occidental. Es troba entre el Mur marroquí i la localitat d'Agüeinit, a 119 km. de Fderik, Mauritània. Actualment es troba controlada pel Front Polisario, als anomenats Territoris Alliberats o Zona Lliure. En canvi, el Marroc la inclou en la província d'Auserd dins de la regió de Dakhla-Oued Ed-Dahab.
Antiga caserna militar, Dougaj és des de 2012, un nou municipi de la República Àrab Sahrauí Democràtica. Consta d'una escola i és cap de la VI regió militar saharaui.

## Infraestructures

A finals de juny de 2012, el ministre de construcció i urbanització dels territoris alliberats saharauis va posa la primera pedra de la nova escola de Dougaj.

## Referències

* ↑ International Crisis Group, Western Sahara: the Cost of the Conflict, Report 65, 11 June 2007, Read online Arxivat 2012-02-08 a Wayback Machine.
* ↑ http://www.spsrasd.info/es/content/establecimiento-de-nuevos-municipios-en-los-territorios-saharauis-liberados%5BEnllaç+no+actiu%5D
* ↑ «Establishment of new municipalities in Saharawi liberated territories». SPS, 01-07-2012 [Consulta: 2 juliol 2012]. Arxivat 2013-02-18 at Archive.is «Còpia arxivada». Arxivat de l'original el 2013-02-18. [Consulta: 6 agost 2016].
# Teatro Comunale (Bolonya)

El Teatro Comunale de Bolonya va ser construït per Antonio Galli da Bibbiena en el lloc on es trobava la Domus Aurea dels Bentivoglio, destruïda l'any 1507. Una part de les restes formen part dels actuals Giardini del Guasto, entre via del Guasto i Largo Respighi, on es troba la porta dels artistes.

## Història

El disseny del projecte va ser encarregat a Antonio Galli Bibbiena, la construcció va iniciar-se l'any 1756 i el teatre fou inaugurat el 14 de maig de 1763 amb l'òpera Il trionfo di Clelia amb llibret de Pietro Metastasio i música de Christoph Willibald Gluck.
L'any 1867 va tenir lloc la primera representació italiana de l'òpera Don Carlo de Verdi. Va ser també el primer teatre d'italià en acollir representacions d'òperes de Wagner. Lohengrin (1871), Tannhäuser (1872), Der fliegende Holländer (1877), Tristan und Isolde (1888) o Parsifal (1914) i per això guanyà per a la ciutat una certa fama de «wagneriana». A la tercera representació de Lohengrin hi va assistir Giuseppe Verdi, situat en una de les llotges.
El teatre ha patit diverses modificacions els anys 1818 i 1820, i també l'any 1853, però conserva encara la sala original dissenyada per l'arquitecte.
Cada temporada manté un programa que inclou 80 funcions d'òpera, 30 concerts simfònics i altres tantes representacions de dansa. El teatre du a terme tota mena d'iniciatives d'interès ciutadà, com festivals culturals i activitats de formació per mitjà de l'Escola de l'Òpera, i també de promoció dels nous cantants.
* Fotos de Paolo Monti, 1972

## Referències

* 1 2 «Teatro comunale di Bologna: ópera en Bolonia» (en castellà). Italia.it. [Consulta: 30 març 2023].
* 1 2 3 «Teatro Comunale di Bologna» (en italià). Teatro Comunale di Bologna. Arxivat de l'original el 2022-08-26. [Consulta: 30 març 2023].
# Volta a Llombardia 2015

La Volta a Llombardia 2015, 109a edició de la Volta a Llombardia, es disputà el diumenge 4 d'octubre de 2015, amb un recorregut de 245 km entre Bèrgam i Como. Aquesta fou la 27a i darrera prova de l'UCI World Tour 2015.
La cursa fou guanyada per l'italià Vincenzo Nibali (Astana Qazaqstan Team), que arribà en solitari a Como gràcies a un atac en el tram final de l'ascensió a Civiglio, a manca d'uns 17 km per l'arribada. La segona posició fou per l'espanyol Daniel Moreno (Team Katusha), a 21", mentre la tercera fou per a Thibaut Pinot (FDJ), a 32".

## Equips participants

El 17 equips UCI World Tour són presents en aquesta cursa, així com vuit equips continentals professionals convidats:
| Núm. | Codi | Equip |
| 1-8 | TCG | Cannondale-Garmin |
| 11-18 | ALM | AG2R La Mondiale |
| 21-28 | AND | GW Erco Shimano |
| 31-38 | AST | Astana Qazaqstan Team |
| 41-48 | BAR | Bardiani CSF |
| 51-58 | BMC | BMC Racing Team |
| 61-68 | BOA | Bora-Argon 18 |
| 71-78 | CCC | CCC Sprandi Polkowice |
| 81-88 | COL | Colombia |
| 91-98 | EQS | Etixx-Quick Step |
| 101-108 | FDJ | FDJ |
| 111-118 | IAM | IAM Cycling |
| 121-128 | LAM | Lampre-Merida |
| Núm. | Codi | Equip |
| 131-138 | LTS | Lotto Soudal |
| 141-148 | MOV | Movistar Team |
| 151-158 | NIP | Nippo-Vini Fantini |
| 161-168 | OGE | Orica-GreenEDGE |
| 171-178 | STH | Southeast |
| 181-188 | TGA | Team Giant-Alpecin |
| 191-198 | KAT | Team Katusha |
| 201-208 | TLJ | Team LottoNL-Jumbo |
| 211-218 | SKY | Team Sky |
| 221-228 | TCS | Team Tinkoff-Saxo |
| 231-238 | TFR | Trek Factory Racing |
| 241-248 | UHC | UnitedHealthcare |

## Classificació general

| | Ciclista | Equip | Temps | Punts UCI |
| 1 | Vincenzo Nibali (ITA) | Astana Qazaqstan Team | 6h 16' 28” | 100 |
| 2 | Daniel Moreno (ESP) | Team Katusha | + 21" | 80 |
| 3 | Thibaut Pinot (FRA) | FDJ | + 32" | 70 |
| 4 | Alejandro Valverde (ESP) | Movistar Team | + 46" | 60 |
| 5 | Diego Rosa (ITA) | Astana Qazaqstan Team | + 46" | 50 |
| 6 | Mikel Nieve (ESP) | Team Sky | + 46" | 40 |
| 7 | Tony Gallopin (FRA) | Lotto Soudal | + 56" | 30 |
| 8 | Esteban Chaves (COL) | Orica-GreenEDGE | + 56" | 20 |
| 9 | Sergio Henao (COL) | Team Sky | + 56" | 10 |
| 10 | Gianluca Brambilla (ITA) | Etixx-Quick Step | + 1' 10" | 4 |

## Referències

* ↑ «Il Lombardia 2015». Cycling News. [Consulta: 4 octubre 2015].
* ↑ «Nibali cierra con una gran victoria en Lombardía». El Mundo Deportivo, 04-10-2015 [Consulta: 4 octubre 2015].

## Enllaços externs

* Volta a Llombardia (italià) (anglès), La Gazzetta